Cheirogaleidae

Cheirogaleidae strepsirrhiniren barneko familia bat dira. Bere barruan hainbat lemuriforme txiki daude. Guztiak Madagaskarren bizi dira.

 Ezaugarriak 
Cheirogaleidaeak beste lemur espezie batzuk baino txikiagoak dira eta primate guztietan txikienak. Larru leuna dute eta ile luze gris-marroia. Tipikoki belarri txikiak dituzte, begi itxi txikiak eta hanka luzeak. Strepsirrino guztiek bezala hanketako bigarren behatzean atzapar luzeak dituzte. 13 eta 28 zentimetro arteko tamainaraino hazten dira eta oso isats luzea dute, askotan euren gorputza baino luzeagoa. Ez dute 500 g baino gehiago pisatzen eta gutxi batzuek 60 gramo baino ez dute pisatzen.Macdonald, D., Martin, Robert D. 1984. The Encyclopedia of Mammals Facts on File, New York, 126-127 or. 

Gautarrak dira eta zuhaitzetan bizi dira. Oso ondo igotzen dira zuhaitzetara eta jauzi luzeak egiteko gai dira. Lurrean egoten diren gutxietan saltoka ibiltzen dira. Zuhaitzetako zuloetan bizi dira normalean bakarrik eta batzuetan bikoteka.

Begietan tapetum lucidum bat dute, gauetan hobe ikusteko aukera ematen dien mintza. Espezie batzuek hibernatzen dute eta horretarako isatsa eta hanketan gantza metatzen dute. Ebakortz luzeak dituzte goialdean. Euren hortzeri-formula honako hau da:

Orojalean dira eta euren dietan fruituak, loreak, hostoak eta intsektu, armiarma eta ornodun txikiak daude.

Emeek hiru titi pare dituzte. 60 eguneko gestazioaren ostean 2tik 4ra kume dituzte. Bost edo sei asteren buruan titia kentzen zaie eta urte bat betetzerakoan heldutasun sexualera iristen dira. Gehienez ere 15 urte betetzen dituzte.

 Sailkapena 

 Egoera 
Espezie guztiak bizi dira arriskuan eta asko azkeneko mendeetan desagertu dira. Euren bizi esparrua oso txikia denez hauen aldaketak desagerpenak ekar ditzake.

 Erreferentziak 

 Ikus, gainera 
 Strepsirrhini

 Kanpo estekak 

Kategoria:Strepsirrhini
Kategoria:Lemuriformes